《扫地》
唐代·方式济

抱帚倚户立，寒风吹衣巾。凌晨汲土井，洒扫庭陔尘。

扫尘不扫雪，留取寒意真。弃帚出门望，边尘浩无垠。

俯视秽草积，仰见黄云昏。放废敢晏安，劳力清心神。

强炼未死骨，涸水潜穷鳞。家破散如雨，一仆随征轮。

偶效胼胝力，赪颜诩辛勤。万里亲童奴，傲惰谁能嗔。

作者简介：（1676—1717）清安徽桐城人，字沃园。方登峄子。康熙四十八年进士，官内阁中书。因《南山集》案株连，随父戍黑龙江，卒于戍所。所至必考核古迹。工诗，有《述本堂诗集》二卷，并附有《龙沙纪略》。